கேள்வி: லினா கோசுடென்கோ - ஆரம்பகால வாழ்க்கை என்பது என்ன?
பதில்: படிமம்:Костенко_Л.jpg லினா வாசிலிவனா கோசுடென்கோ 1930 ஆம் ஆண்டு பிறந்தார். 1936 ஆண்டில், இவரது குடும்பம் தற்போதைய உக்ரேனிய தலைநகரான கீவ் நகருக்கு குடிபெயர்ந்தது, அங்கு இவர் தனது இடைநிலைக் கல்வி படிப்பை முடித்தார். 1937 முதல் 1941 வரை, இவர் துருகானிவு தீவில் அமைந்துள்ள கீவ் பள்ளியில் படித்தார். இந்த இடம் 1943 ஆம் ஆண்டு நாட்சி ஜெர்மனி படைகளால் அழிக்கப்பட்டது. இவரின் ''கிரவுண்ட் அப் இன் கீவான் வெனிஸ்'' என்ற கவிதை இந்த நிகழ்வுகளை குறிக்கும் விதமாக இயற்றப்பட்டது. பள்ளியில் பட்டம் பெற்ற பிறகு, லினா கீவ் பயிற்சி பள்ளியிலும், பின்னர் மாஸ்கோ உள்ள மாக்சிம் கோர்கி இலக்கிய நிறுவனத்திலும் படித்தார், அங்கிருந்து அவர் 1956 இல் தனித்துவத்துடன் பட்டம் பெற்றார்.
கேள்வி: லினா கோசுடென்கோ - வாழ்க்கை பற்றி நீங்கள் என்ன அறிந்துள்ளீர்கள்?
பதில்: 1950கள் மற்றும் 1960களில் இருந்த அறுபதுகளின் இயக்கத்தின் முதல் மற்றும் மிக முக்கியமான நபர்களில் கோசுடென்கோவும் ஒருவர். இவரின் கவிதைகள் பொதுவாக பாடல் வரிகள், பேச்சுவழக்கு மற்றும் நையாண்டி மொழியையும் கொண்டுள்ளன. மேலும் இவரின் எழுத்துக்கள் பொதுவாக சர்வாதிகாரத்தை விமர்சிக்கின்றன. இவர் உக்ரேனிய மொழியில் பாடல் கவிதைகளை எழுதும் பழக்கத்தை மக்களிடையே மீண்டும் ஏற்படுத்தினார். மேலும் இவர் உக்ரேனின் மிகச்சிறந்த பெண் கவிஞர்களில் ஒருவராக அறியப்படுகிறார். அறிஞரான இவான் கோசிலிவெட்சு, இவரது எழுத்தை "முன்னோடியில்லாதது" என்று குறிப்பிட்டார். 1960 களின் முற்பகுதியில், கீவ் இலக்கிய மன்றங்களில் இவர் பங்கேற்றார். 1957 இல் ''எர்த்லி ரேஸ்'', 1958 இல் ''செயில்ஸ்'' மற்றும் 1961 இல் ''ஜர்னிஸ் ஆப் தி ஹார்ட்'' என்ற மூன்று கவிதைத் தொகுப்புகளை வெளியிட்டார். இந்தக் கவிதைகள் உக்ரேனிய வாசகர்களிடையே மிகவும் பிரபலமடைந்தன. சோவியத் அரசாங்கம் இவரது கவிதைகளைத் தணிக்கை செய்த முனைந்ததால், சோவியத் அதிகாரிகளிடம் அடிபணிய விரும்பாத காரணத்தினால் இவர் சிறிது காலம் அமைதியாக இருக்க வேண்டிய கட்டாயம் ஏற்பட்டது.
கேள்வி: லினா கோசுடென்கோ - விருதுகள் மற்றும் கௌரவங்கள் என்பது என்ன?
பதில்: * தாராசு சேவுசெங்கோ தேசிய பரிசு (1987, "மருசுயா சுராய்" நாவலுக்காகவும், "தனித்துவம்" என்ற தொகுப்பிற்காகவும்) * அன்டோனோவிசு பரிசு (1989) * கீவ் நகர மொகிலா அகாடமி தேசிய பல்கலைக்கழகத்தின் கவுரவ பேராசிரியர் * லிவீவ் மற்றும் செர்னிவ்ட்சு பல்கலைக்கழகங்களில் இருந்து கவுரவ டாக்டர் பட்டம் * செவாலியே விருது * 2005 ஆண்டில் ஆண்ட்ருசிவகா வானியல் ஆய்வகத்தால் கண்டுபிடிக்கப்பட்ட சிறுகோள் ''290127 லினாகோசுடென்கோ'' என்று இவரது நினைவாக பெயரிடப்பட்டது.